turjo4nis/wikipedia-bn-dump-20250701 huggingface dataset:
শিবানন্দ আশ্রম

শিবানন্দ আশ্রম বা ডিভাইন লাইফ সোসাইটি (ডিএলএস) একটি হিন্দু-ধর্মীয় প্রতিষ্ঠান এবং আশ্রম, যা স্বামী শিবানন্দ  স্বরস্বতী’র দ্বারা ১৯৩৬ সালে প্রতিষ্ঠিত হয়েছে। এটি সদরদপ্তর মুনি কি রেতি, হৃষিকেশ, ভারতে আবস্থিত। এখন সারাবিশ্বে এটির কেন্দ্র প্রতিষ্ঠিত হয়েছে। প্রধান কার্যালয় হৃষিকেশেও স্থাপিত হচ্ছে। স্বামী শিবানন্দের শিষ্যরাও স্বাধীনভাবে প্রতিষ্ঠান বিভিন্ন জায়গায় গড়ে তুলছে। যেমন- মরিশাস, আমেরিকা, অস্ট্রেলিয়া, কানাডা, মালেয়েশিয়া, দক্ষিণ আফ্রিকা, দক্ষিণ আমেরিকা এবং ইউরোপ প্রভৃতি জায়গায়।

লক্ষ্য ও কার্যক্রম 

নিম্নলিখিত উপায়গুলোর মাধ্যমে এই সংগঠন আধ্যাত্মিক জ্ঞান প্রচার করে:
যোগ, বেদান্ত প্রভৃতির উপর বই, ম্যাগাজিন প্রকাশের মাধ্যমে।
আধ্যাত্মিক সমবেত অনুষ্ঠান এবং আলোচনা সভা (সৎসঙ্গ) অনুষ্ঠিত করার মাধ্যমে।
যোগ চর্চা করার বিভিন্ন প্রশিক্ষণ কেন্দ্র গড়ে তোলার মাধ্যমে।
উৎসাহী ব্যক্তিদের যোগ এবং দর্শনের পদ্ধতিগত অনুশীলনের মাধ্যমে আধ্যাত্মিক জীবন সুন্দরভাবে গড়ে তোলার মাধ্যমে ।
দাতব্য প্রতিষ্ঠান গড়ে তোলার মাধ্যমে।
ভারতের প্রাচীন ঐতিহ্য এবং সাংস্কৃতিক অনুশীলন সংরক্ষণ করার মাধ্যমে।

ইতিহাস
১৯৩৬ সালে একটি তীর্থযাত্রা থেকে ফেরার পর, স্বামী শিবানন্দ হৃষিকেশে গঙ্গা নদীর ধারে একটি পুরাতন কুটীরে বাস করতে শুরু করেন। তার দলের অন্যান্য শিষ্যগণও কঠিন পরিস্থিতিতে তার সাথে থাকার জন্য ইচ্ছা পোষণ করেন। অবশেষে একসময় তিনি মানবজাতির সেবা করার উদ্দেশ্যে ডিভাইন লাইফ সোসাইটি প্রতিষ্ঠা করেন। তেহরি গাড়োয়ালের রাজা শিবানন্দ আশ্রম প্রতিষ্ঠার জন্য তাকে কিছু জমি দান করেন। চিদানন্দ সরস্বতী এই সোসাইটির প্রেসিডেন্ট হিসেবে আগস্ট ১৯৬৩ থেকে ২৮ আগস্ট ২০০৮ পর্যন্ত দায়িত্ব পালন করেন। আবার, কৃষ্ণনন্দ সরস্বতী হৃষিকেশে এই সোসাইটির সাধারণ সম্পাদক হিসেবে ১৯৫৮ থেকে ২০০১ সাল পর্যন্ত দায়িত্ব পালন করেন।

নিরামিষভোজী 
শিবানন্দ নৈতিক ও আধ্যাত্মিক কারণে কঠোর ল্যাকটো-ভেজিটেরিয়ান। তার ডিভাইন লাইফ সোসাইটি এইভাবে নিরামিষ খাবারের পক্ষে।

বিভাগসমূহ

শিবানন্দ আশ্রম ডিভাইন লাইফ সোসাইটির সদর দপ্তর।
ইয়োগা-বেদান্ত ফরেস্ট একাডেমি শিক্ষার্থীদের যোগ অনুশীলনের সময় ব্যক্তিত্ব বিকাশ এবং মানব কল্যাণের জন্য সাধারণ শৃঙ্খলার অংশ হিসেবে প্রশিক্ষণ দেয় ।
ইয়োগা-বেদান্ত ফরেস্ট একাডেমি প্রেস কৃষ্টি এবং আধ্যাত্মিক বিষয়ে বই এবং বিভিন্ন সাময়িকী বের করে এছাড়া তার ডিভাইন লাইফ সোসাইটির বিভিন্ন সাহিত্যকর্মও প্রকাশ করে।
শিবানন্দ পাবলিকেশন লীগ, ডিভাইন লাইফ সোসাইটির একটি সহযোগী শাখা।
ফ্রি লিটারেচার সেকশন সারা পৃথিবীব্যাপী ভক্তদের মাঝে বিভিন্ন বই এবং সাহিত্যকর্ম  বিনামূল্যে বিলি করে।
শিবানন্দ চ্যারিটেবল হসপিটাল বিনামূল্যে সেবা প্রদান করে এবং ত্রৈমাসিক ফ্রি মেডিকেল ক্যাম্পের আয়োজন করে।
শিবানন্দ হোম দুঃস্থ রোগীদের খাদ্য, পোশাক এবং অন্যান্য চিকিৎসা সরঞ্জাম দিয়ে পাশে দাঁড়ায়।

কেন্দ্রসমূহ
ডিভাইন লাইফ সোসাইটির কেন্দ্রগুলো অস্ট্রেলিয়া, মালয়েশিয়া, দক্ষিণ আফ্রিকা, ত্রিনিদাদ ও টোবাগো, কানাডা প্রভৃতি দেশে প্রতিষ্ঠিত হয়েছে।

আরও দেখুন
 হিন্দু সংগঠনের তালিকা

তথ্যসূত্র

আরও পড়ুন

বহিঃসংযোগ
 ডিভাইন লাইফ সোসাইটি'র অফিসিয়াল ওয়েবসাইট 
 ডিভাইন লাইফ সোসাইটি'র আরেকটি অফিসিয়াল ওয়েবসাইট
 স্বামী কৃষ্ণনন্দ, ডিভাইন লাইফ সোসাইটি'র সাবেক সাধারণ সম্পাদক

আশ্রম
ভারত ভিত্তিক হিন্দু সংগঠন
আন্তর্জাতিক হিন্দু সংগঠন
হিন্দু নতুন ধর্মীয় আন্দোলন
১৯৩৬-এ ভারতে প্রতিষ্ঠিত
১৯৩৬-এ প্রতিষ্ঠিত
নব্য-বেদান্ত
নব্য হিন্দুধর্মীয় আন্দোলন
উত্তরাখণ্ড ভিত্তিক সংগঠন
১৯৩৬-এ প্রতিষ্ঠিত ধর্মীয় সংগঠন
ঋষিকেশ
হানক

হানক (কোরীয় ভাষায় : 한옥) হল কোরিয়ার প্রাচীন ঐতিহ্যগত গৃহ। ১৪ শতাব্দীর দিকে কোরিয়ার জোসন রাজবংশের রাজত্বকালে প্রথম হানক তৈরি হয়। এইটি হল কোরিয়ার প্রাচীন স্থাপত্যের ইতিহাসের এক অন্যতম অংশ। কাঠের তৈরি হানক খুব সাধারণ কিন্তু অনন্য শৈলী এবং পরিবেশবান্ধব। কোরিয়ার স্থাপত্যের ইতিহাস অনুসারে হানক তৈরির সঙ্গে তার পার্শ্ববর্তী পরিবেশ , বিশেষ করে হানকের অবস্থান ও ঋতুর এক গভীর সম্পর্ক রয়েছে। হানকের অভ্যন্তরের অংশও এই বিষয়গুলির ওপরে নির্ভর করে তৈরি করা হয়ে থাকে। হানক তৈরির এই প্রধান বৈশিষ্ট্যকে বেসানইমসু  (কোরীয় ভাষায় :배산임수)  বলা হয়ে থাকে, যার অর্থ হল একটি আদর্শ বাড়ি তৈরি হয় এমন জায়গায় যার পিছন দিকে পাহাড় ও সামনের দিকে নদী আছে।

ইতিহাস 
নব্য প্রস্তর যুগে কোরিয়ার মানুষ ডোঙ্গা আকৃতির কুটির এ থাকতো। পরবর্তী সময়ে তারা কাঠের কড়িবরগা ও স্তম্ভ বানিয়ে খড়ের ছাউনি দেওয়া ঘর বানায়। এই ভাবে প্রথম হানক তৈরি শুরু হয়। লৌহ যুগে খড়ের পরিবর্তে পোড়া মাটির টালি দিয়ে ছাউনি তৈরি হয় যা বর্তমান সময়ের হানকে দেখা যায়। অনেক ঐতিহাসিকের মতে জাপানের অধীনে থাকাকালীন কোরিয়ার গুরুত্বপূর্ণ গৃহ গুলি পুনরুদ্ধারের জন্যে "হানক" শব্দটি প্রথম ব্যবহৃত হয়।

উপকরণ 
হানক তৈরির প্রধান উপকরণ হিসাবে মাটি, কাঠ ও পাথর ব্যবহৃত হয় যা পরিবেশবান্ধব ও দূষণমুক্ত। হানকের ছাদ তৈরি হয় পোড়া মাটির টালি দিয়ে এবং ছাদের কোনগুলি হয় বাঁকা আকৃতির।

বৈশিষ্ট্য 
হানকের পরিবেশবান্ধব হওয়ার নানা বৈশিষ্ট্য, এর বাহ্যিক ও আভ্যন্তরীণ গঠন থেকে শুরু করে উপকরণেও দেখা যায়। হানক তৈরির অন্যতম বৈশিষ্ট্য হল কোরিয়ার ঋতুর কথা মাথায় রেখে হিমশীতল শীতের জন্য বিশেষ পদ্ধতিতে ঘরের মেঝেতে ঘর গরম করার একটি ব্যবস্থা থাকে এবং উষ্ণ গরমের জন্য জানালা ও দরজায় বিশেষ ভাবে তৈরি কোরিয়ার ঐতিহ্যগত কাগজ "হানজি" (কোরীয় ভাষায় : 한지) লাগানো হয় যাতে গরম হাওয়া ও সূর্যের তাপ ভিতরে প্রবেশ করতে না পারে। হানকের স্তম্ভগুলি (দেদুলবো ) মাটির নীচের পরিবর্তে হানকের প্রত্যেকটি কোণের পাথরের মধ্যে কৃত্রিম ভাবে লাগানো হয় যাতে ভূমিকম্পের সময় হানকের ক্ষতি না হয়।

অঞ্চলগত পার্থক্য 
কোরিয়ার অঞ্চল ভেদে হানকের গঠন আকৃতির পার্থক্য দেখা যায়। কোরিয়ার দক্ষিণ দিকে অতিরিক্ত গরমের কারণে হানকের আকৃতি সোজা একটি রেখা বা ইংরেজি 1 এর মত দেখতে হয়। অন্যদিকে উত্তর দিকে হিমশীতল আবহাওয়া থেকে রক্ষার জন্য হানকের আকৃতি একটি বাক্স বা কোরীয় অক্ষর 'ㅁ' এর মত হয় , চারিদিক দিয়ে ঘর এবং মাঝখানে ফাঁকা যেখানে দিনের বেলায় সূর্যের আলো প্রবেশ করতে পারে ও ঘরগুলি সমান ভাবে উষ্ণতা পেতে পারে। কোরিয়ার মধ্যবর্তী অঞ্চলগুলোতে উত্তর ও দক্ষিণ অংশের হানকের আকৃতির একটি মিশ্র আকৃতি দেখা যায় , যা অনেকটা ইংরেজি অক্ষর 'L'  বা কোরীয় অক্ষর 'ㄱ' এর মত দেখতে হয়।

পর্যটনকেন্দ্র 
কাঠের তৈরি প্রাচীন এই হানক গুলি কোরিয়ার ইতিহাসের এক অতি আকর্ষণীয় দিককে তুলে ধরে। ১৯৭০ এ বহু হানক ভেঙে বড় বড় স্থাপত্য তৈরি হলেও এখনো কোরিয়ার কিছু জায়গায় হানক রয়েছে। যেমন - কোরিয়ার গিঅংজু গ্রাম (যা একটি UNESCO WORLD HERITAGE বা বিশ্ব ঐতিহাসিক স্থানের অন্তর্গত) , জনজু হানক গ্রাম এবং জেজু দ্বীপে এখনো হানক রয়েছে। বর্তমানে হানকের জনপ্রিয়তা অনেকটাই বৃদ্ধি পেয়েছে যার অন্যতম কারণ কোরিয়ার বিভিন্ন চলচ্চিত্রের ও টেলিভিশনের অনুষ্ঠানে এই সব হানকের ব্যবহার এবং পর্যটকদের আকর্ষণের জন্য সরকারের সহায়তায় হানকগুলি পুনরুদ্ধার করে সংরক্ষণ করে রাখা হয়েছে।

তথ্যসূত্র 

কোরিয়া
কোরীয় স্থাপত্য
বাড়ির ধরন
কোরিয়ার সংস্কৃতি
বনানী কবরস্থান

বনানী কবরস্থান হল ঢাকার বনানী এলাকায় অবস্থিত একটি বিখ্যাত কবরস্থান। এটি সরকার পরিচালিত ঢাকার আটটি কবরস্থানের একটি এবং প্রায় ২২,০০০ কবরের ধারণ ক্ষমতাসম্পন্ন এই কবরস্থানটি ঢাকা শহরের অন্যতম বৃহত্তম কবরস্থান। এটির আয়তন প্রায় ১০ একর এবং প্রতিদিন এখানে দুই থেকে তিনজন মানুষের কবর দেয়া হয়। বনানী কবরস্থানে সবচেয়ে গুরুত্বপূর্ণ কিছু উল্লেখযোগ্য বাংলাদেশির কবর রয়েছে, যেমন ১৫ ই আগস্ট ১৯৭৫ সালের অভ্যুত্থানে শিকার ব্যক্তিদের কবর রয়েছে এখানে। এছাড়া এই কবরস্থানের ভিতরে ছোট একটি মসজিদও রয়েছে।

ইতিহাস
কবরস্থানটি ১৯৭৩ সালে চালু করা হয়। প্রথমে ব্যক্তিগত হিসেবে তৈরি করা হলেও পরে বনানী পৌরসভা ও ১৯৮১ সালে ঢাকা সিটি কর্পোরেশন এই কবরস্থানটি পরিচালনার দায়িত্ব নেয়।

উল্লেখযোগ্য ব্যক্তি 
এই কবরস্থানে শায়িত কিছু উল্লেখযোগ্য ব্যক্তি হলেন:
 
 ফজলে হাসান আবেদ
 অলি আহাদ
 আলী যাকের
 গাজী শাহাবুদ্দিন আহমেদ
 ইয়াজউদ্দিন আহম্মেদ
 তাজিন আহমেদ
 ফরিদ আলী
 এম ইন্নাস আলী
 জুবাইদা গুলশান আরা
 আব্দুস সামাদ আজাদ
 নাজমুল হুদা বাচ্চু
 আঞ্জুমান আরা বেগম
 আনোয়ারা বেগম
 ফিরোজা বেগম 
 আবদুর রহমান বিশ্বাস
 আহমদ জামান চৌধুরী
 আমীন আহম্মেদ চৌধুরী
 মাইনুর রেজা চৌধুরী
 কমল দাশগুপ্ত
 খালেদা একরাম
 মুহাম্মদ মোশাররফ হোসেন
 আবুল কাসেম ফায়জুল হক
 আনিসুল হক (রাজনীতিবিদ)
 কাজী জাকের হোসেন
 মোহাম্মদ ইব্রাহিম (চিকিৎসক)
 মোঃ নূরুল ইসলাম
 সিরাজুল ইসলাম
 শাফায়াত জামিল
 জোহরা বেগম কাজী
 এনায়েতুল্লাহ্‌ খান
 আবদুল মোনেম খান
 এম হাসান আলী খান
 মাহবুব আলী খান
 শাহ এ এম এস কিবরিয়া
 এম এ মান্নান (স্নায়ুবিদ)
 বেবী মওদুদ
 মোহাম্মদ মনিরুজ্জামান মিঞা
 খালিদ মাহমুদ মিঠু
 মোহাম্মদউল্লাহ
 বেগম ফজিলাতুন্নেসা
 মিশুক মুনীর
 আরাফাত রহমান
 হোসনে আরা রহমান
 আইভি রহমান
 লতিফুর রহমান (বিচারপতি)
 শামসুর রাহমান
 জিল্লুর রহমান
 শাহনাজ রহমতুল্লাহ
 রাজ্জাক
 সাইফুদ্দিন
 আবদুর রব সেরনিয়াবাত
 ফজল শাহাবুদ্দীন 
 শেখ রাসেল
 সৈয়দা জোহরা তাজউদ্দীন
 গমির উদ্দিন প্রধান
 শফিউল আলম প্রধান

চিত্রশালা

তথ্যসূত্র

বহিঃসংযোগ

 কবরস্থান ব্যবস্থাপনা, ঢাকা উত্তর সিটি কর্পোরেশন

ঢাকায় মৃত্যু
বাংলাদেশের কবরস্থান
সুন্নি কবরস্থান
১৯৭৩-এ বাংলাদেশে প্রতিষ্ঠিত
বোম্বাই কা বাবু

বোম্বাই কা বাবু (; 'অর্থ' বোম্বের সম্মানিত পুরুষ) হচ্ছে ১৯৬০ সালে মুক্তিপ্রাপ্ত একটি হিন্দি চলচ্চিত্র। রাজ খোসলা পরিচালিত এই চলচ্চিত্রটিতে নায়ক-নায়িকা ছিলেন দেব আনন্দ এবং সুচিত্রা সেন। চলচ্চিত্রটির কাহিনীকার ছিলেন রাজিন্দার সিং বেদী। চলচ্চিত্রটি ছিলো রোমাঞ্চ ঘরানার। তবে অবাক করার বিষয় ছিলো যে চলচ্চিত্রটির কাহিনী ছিলো এক ধরনের অজাচার প্রেম নিয়ে (সৎ ভাইবোনের প্রেম)। এই অবাক করা ব্যাপার ছাড়াও চলচ্চিত্রটির কাহিনী ও হেনরির ছোটো গল্প 'এ ডাবল ডাইড ডিসিভার' থেকে অনুপ্রাণিত ছিলো। ১৯৭৪ সালের 'জমির' (অমিতাভ বচ্চন অভিনীত) চলচ্চিত্রের কাহিনী অনেকটা এই 'বোম্বাই কা বাবু'র মতো।

এই চলচ্চিত্রটির সঙ্গীত পরিচালক ছিলেন শচীন দেব বর্মণ, তার সুরারোপ করা গান "চাল রি সজনী, আব কিয়া ছোচে" এবং "দিওয়ানা মাস্তানা হুয়া দিল", প্রথমটি মুকেশ এবং পরেরটি মোহাম্মাদ রফি এবং আশা ভোঁসলের গাওয়া গান, দুটিই তুমুল জনপ্রিয়তা পেয়েছিলো।

কাহিনী
বাবু এবং মালিক দুটি অবিচ্ছেদ্য বন্ধু যারা ভারতের একটি ছোট্ট শহরে থাকেন একদিন, তারা সিদ্ধান্ত নিয়েছে যে কোনও খালি খেলে এবং কিছু চুরি করে তবে ধরা পড়ে। মালিকের বাবা জামিনে বের হয়ে এসে তার জন্য জামিন হিসাবে দাঁড়াল, বাবু এর তেমন কারও নেই এবং কিশোর কেন্দ্রে এসে শেষ করলেন। যখন দু'টি বড় হয়, মালিক একজন পুলিশ পরিদর্শক হন, যখন বাবু অপরাধ করে এবং কারাগারে বন্দী হন। যখন তিনি কারাগার থেকে মুক্তি পেয়েছেন, তখন তিনি তার দোষী-সহ অপরাধী বালির সাথে দেখা করতে যান এবং তারা একসাথে পরবর্তী উত্তরাধিকার পরিকল্পনা শুরু করেন। মালিক বাবুর সাথে দেখা করেন এবং তাকে তার পথ সোজা করার জন্য বলেন। কিন্তু বাবু এরই মধ্যে এটি চেষ্টা করেছিলেন এবং তার মালিকের স্ত্রীর একটি নেকলেস চুরির অভিযোগে মিথ্যা অভিযোগের অবসান ঘটলেন। তবুও, বাবু বালিকে জানিয়ে দেন যে তিনি কোনও অপরাধে অংশ নেবেন না। এরপরে, বালি এবং তার লোকদের গ্রেপ্তার করা হয় এবং তারা বাবুকে তাদের উপর দোষারোপ করার জন্য দোষ দেয়। বালি জামিনে মুক্তি পেয়েছে। বাবু যখন তার সাথে দেখা করেন, তর্ক একটি লড়াইয়ের দিকে নিয়ে যায় এবং বালিকে হত্যা করা হয়। একজন ভীতু বাবু বোম্বে থেকে পালিয়ে উত্তর ভারতের জোগেন্দ্র নগরে অবতরণ করেন, সেখানে তাঁর এক ভক্ত নামে এক ব্যক্তির সাথে সাক্ষাত হয় যিনি তাকে শাহজি নামে এক ধনী ব্যক্তির একমাত্র উত্তরাধিকারী কুন্ডন বলে অভিহিত করতে বলেছিলেন। বাবু অস্বীকার করলে ভগত পুলিশকে অবহিত করার হুমকি দেয়। বাবু কুন্দন হয়ে শাহজি, তাঁর স্ত্রী রুকমণি এবং কন্যা মায়ার হৃদয়ে প্রবেশ করেছিলেন। ছোট কিস্তিতে বাবু ভগতকে পরিশোধ করার জন্য পর্যাপ্ত নগদ পান, তবে ভগত লোভী হন এবং বাবু চান যে সমস্ত নগদ ও গহনা চুরি করে পলাতক থাকুন। বাবু সদয় লোকদের কাছ থেকে চুরি করতে নারাজ। বিষয়টিকে আরও খারাপ করার জন্য, তিনি মায়ার প্রেমে পড়েছেন - দৃশ্যত তাঁর "বোন"। পাথর এবং শক্ত জায়গার মধ্যে ধরা পড়ে - বাবু যেভাবেই পদক্ষেপ নেয় না কেন - সে অবশ্যই নিজেকে ফাঁদে ফেলবে - কেবল ভগতের সাথেই নয়, তার নতুন পাওয়া পরিবারের পাশাপাশি পুলিশ - যারা এখন তার পথচলায় তপ্ত।

অভিনয়ে
দেব আনন্দ - বাবু/কুন্দন
সুচিত্রা সেন - মায়া
নাজির হুসাইন -
আঁচলা সচদেব - রুক্মাণী
জগদীশ রাজ - বালি
মনোহর দীপক - পুলিশ পরিদর্শক মালিক

গানের তালিকা

সঙ্গীতঃ শচীন দেব বর্মণ; গীতিঃ মজরুহ সুলতানপুরি।

তথ্যসূত্র

বহিঃসংযোগ
 

১৯৬০-এর চলচ্চিত্র
১৯৬০-এর দশকের হিন্দি ভাষার চলচ্চিত্র
ভারতীয় অপরাধ নাট্য চলচ্চিত্র
রাজ খোসলা পরিচালিত চলচ্চিত্র
শচীন দেববর্মণ সুরারোপিত চলচ্চিত্র
দৈনিক দ্য ভয়েস

দৈনিক দ্য ভয়েস  বার্মায় প্রকাশিত একটি সংবাদপত্র।  আইন পরিবর্তনের কারণে, কাগজটি নিখরচায় প্রকাশ করা শুরু হয়েছিল ১ এপ্রিল ২০১৩ থেকে। ভয়েস ডেইলি ২০০৪ সাল থেকে প্রকাশিত প্রকাশিত হচ্ছে, এর আগে এটি সাপ্তাহিক দ্য ভয়েস নামে  প্রকাশিত হত।

তথ্যসূত্র 

মিয়ানমারের দৈনিক সংবাদপত্র
২০১৩-এ প্রতিষ্ঠিত সংবাদপত্র
মমতাজ বেগম (চট্টগ্রামের রাজনীতিবিদ)

মমতাজ বেগম বাংলাদেশের চট্টগ্রাম জেলার রাজনীতিবিদ ও চট্টগ্রাম-১৩ আসনের সাবেক সংসদ সদস্য।

প্রাথমিক জীবন 
মমতাজ বেগম চট্টগ্রাম জেলায় জন্মগ্রহণ করেন। তার স্বামী বীর বিক্রম ও সাবেক মন্ত্রী কর্নেল অলি আহমেদ। তার দুই মেয়ে।

রাজনৈতিক জীবন 
সপ্তম জাতীয় সংসদ নির্বাচনে নির্বাচিত অলি আহমেদ পদত্যাগ করে চট্টগ্রাম -১৪ প্রতিনিধিত্ব করার সিদ্ধান্ত নিলে সেপ্টেম্বর ১৯৯৬ সালের উপনির্বাচনে তিনি বাংলাদেশ জাতীয়তাবাদী দলের প্রার্থী হিসেবে চট্টগ্রাম-১৩ আসন থেকে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
চট্টগ্রাম জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
লিবারেল ডেমোক্রেটিক পার্টি (বাংলাদেশ) এর রাজনীতিবিদ
সপ্তম জাতীয় সংসদ সদস্য
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
আফসার উদ্দিন আহমেদ

আফসার উদ্দিন আহমেদ বাংলাদেশের চট্টগ্রাম জেলার চন্দনাইশ উপজেলার রাজনীতিবিদ, মুক্তিযোদ্ধা, প্রকৌশলী ও চট্টগ্রাম-১৩ আসনের সাবেক সংসদ সদস্য।

প্রাথমিক জীবন 
আফসার উদ্দিন আহমেদ চট্টগ্রাম জেলায় জন্মগ্রহণ করেন।

রাজনৈতিক জীবন 
আফসার উদ্দিন আহমেদ বিজিসি ট্রাস্টের প্রতিষ্ঠাতা চেয়ারম্যান, মুক্তিযোদ্ধা ও প্রকৌশলী। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-১৩ আসন থেকে সংসদ সদস্য নির্বাচিত হয়েছিলেন। তিনি বাংলাদেশ আওয়ামী লীগের চট্টগ্রাম মহানগরের সভাপতি ছিলেন।

তথ্যসূত্র 

জীবিত ব্যক্তি
চট্টগ্রাম জেলার রাজনীতিবিদ
বাংলাদেশ আওয়ামী লীগের রাজনীতিবিদ
ন্যাশনাল আওয়ামী পার্টির সাবেক রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
জন্মের বছর অনুপস্থিত (জীবিত ব্যক্তি)
ন্যাশনাল আওয়ামী পার্টির রাজনীতিবিদ
বি এম ফয়েজুর রহমান

ডাঃ বি এম ফয়েজুর রহমান (১৯৩০-৩০ অক্টোবর ২০১২) ছিলেন বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও চট্টগ্রাম-১৩ আসনের সাবেক সংসদ সদস্য এবং গণপরিষদ সদস্য।

প্রারম্ভিক জীবন 
বি এম ফয়েজুর রহমান চট্টগ্রাম জেলার সাতকানিয়া উপজেলার কাঞ্চনা ইউনিয়নে ১৯৩০ সালে জন্মগ্রহণ করেন।
তিনি ছিলেন প্রভাবশালী মুসলিম লীগ পরিবারের সন্তান। তৎকালীন চট্টগ্রাম মেডিকেল স্কুল থেকে এল এম এফ ডিগ্রী নিয়ে তিনি ডাক্তারি পাশ করেন। চট্টগ্রাম জেনারেল হাসপাতালটি তখন চট্টগ্রাম মেডিকেল স্কুল নামে ছিল।

রাজনৈতিক জীবন 
বি এম ফয়েজুর রহমান চট্টগ্রাম জেলার একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।  বঙ্গবন্ধুর ঘনিষ্ঠ সহচর এম এ আজিজের পরামর্শক্রমে মুসলিম লীগ পরিবারের সন্তান ডাঃ ফয়েজকে সাতকানিয়া (আংশিক) ও পটিয়া(আংশিক) চট্টগ্রাম-১৩ বর্তমান চন্দনাইশ নির্বাচনী এলাকা থেকে ১৯৭০ এর নির্বাচনে আওয়ামী লীগ থেকে এম পি এ পদে মনােনয়ন দেয়া হয়।
১৯৭০ সালের ১৭ ডিসেম্বর অনুষ্ঠিত প্রাদেশিক পরিষদের নির্বাচনে বাংলাদেশ আওয়ামী লীগের হয়ে নির্বাচন করেন এবং তৎকালীন পি-ই-২৯৩ তথা চট্টগ্রাম-১৩ (সাতকানিয়া ও পটিয়ার অংশ) এর হয়ে প্রাদেশিক পরিষদের এম.পি.এ নির্বাচিত হন। এছাড়াও ১৯৭৩ সালের প্রথম জাতীয় সংসদ নির্বাচনে তিনি চট্টগ্রাম-১৩ আসন থেকে সংসদ সদস্য নির্বাচিত হয়েছিলেন। তিনি বাংলাদেশ আওয়ামী লীগের দক্ষিণ চট্টগ্রাম জেলা শাখার সহসভাপতি হিসাবে দায়িত্ব পালন করেছেন। এছাড়াও তিনি ১৯৬৮-১৯৬৯ পর্যন্ত কাঞ্চনা ইউনিয়নের চেয়ারম্যান হিসেবে দায়িত্ব পালন করেন।

মৃত্যু
তিনি ২০১২ সালের ৩০ অক্টোবর মৃত্যুবরণ করেন।

তথ্যসূত্র 

১৯৩০-এ জন্ম
২০১২-এ মৃত্যু
চট্টগ্রাম জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
চট্টগ্রাম জেলার মুক্তিযোদ্ধা
নিম্ন হিমালয় পর্বতশ্রেণী

মহাভারত পর্বতশ্রেণী- যাকে নিম্ন হিমালয় বা "হিমাচল" বলা হয় - এটি একটি পূর্ব-পশ্চিম পর্বতশ্রেণী যার উচ্চতা ৩,৭০০ থেকে ৪,৫০০ মিটার (১২,০০০ থেকে ১৪,৫০০ ফুট)। পর্বতচূড়া সহ, পাকিস্তানের সিন্ধু নদী থেকে উচ্চ হিমালয় পর্বতমালার সমান্তরালে উত্তর ভারত, নেপাল, সিকিম এবং ভুটান জুড়ে বিস্তৃত, কিন্তু ব্রহ্মপুত্র নদের কাছাকাছি ভুটানের পূর্ব ভাগে দু'টি পর্বতশ্রেণী মধ্যে পার্থক্য করা কঠিন হয়ে পড়ে। মহাভারত পর্বতশ্রেণীটি দক্ষিণে নিম্ন শিবালিক বা চুরিয়া পর্বতশ্রেণীরও সমান্তরালে রয়েছে। পীর পাঞ্জাল নিম্ন হিমালয়ের বৃহত্তম পর্বত।

'মেইন বাউন্ডারি থ্রাস্ট' নামক একটি বড় ভূ-চ্যুতির  কারণে মহাভারত পর্বতশ্রেণীর দক্ষিণ ঢাল খুব খাঁড়া এবং প্রায় জনহীন। পর্বতচূড়ায় এবং উত্তরাঞ্চলের ঢালে ঢাল আস্তে আস্তে উচু চারণভূমি এবং ছাদযুক্ত ক্ষেত্রগুলিকে সমর্থন করতে পারে। নেপালের ঘনবসতিযুক্ত মধ্য পাহাড়গুলি পর্বতচূড়া বরাবর শুরু হয়ে নিম্ন উপত্যকা ও অন্যান্য "পাহাড়ের" মধ্য দিয়ে উত্তর পর্যন্ত প্রসারিত হয়।

মহাভারত পর্বতশ্রেণী এবং উত্তর পাহাড়ের মধ্যভাগে পাওয়া বেশিরভাগ নৃগোষ্ঠী হিসাবে নেবার, মাগার, গুরুং, তামাং, রাই এবং লিম্বু সহ তিব্বত-বর্মণ সম্পর্ক রয়েছে, তবে সর্বাধিক জনবহুল নৃগোষ্ঠী ইন্দো-ইউরোপীয় হিন্দুরা প্রধানত পাহাড়ি নামে পরিচিত। এদের মধ্যে উচ্চ বর্ণীয় ব্রাহ্মণ এবং ক্ষত্রিয় বা ছত্রি রয়েছে। এসকর্টমেন্টের দক্ষিণে নিম্ন অঞ্চলটি ঐতিহাসিকভাবে ম্যালেরিয়াল এবং সম্ভবত বিবর্তিত অনাক্রম্যতা সহ আদিবাসী লোকেরা বাস করে, বিশেষত থারু এবং মৈথিলির লোকেরা।

তথ্যসূত্র

বহিঃসংযোগ

ভারতের পর্বতমালা
পাকিস্তানের পর্বতমালা
ইএসপিএন এফসি

ইএসপিএন এফসি (পূর্বে ইএসপিএন সকারনেট নামে পরিচিত) হচ্ছে একটি মার্কিন টেলিভিশন স্টুডিও প্রোগ্রাম, যা ফুটবল স্ট্রিমিং পরিষেবা ইএসপিএন+-এ প্রতিদিন প্রচারিত হয়। ইএসপিএন এফসি মূলত ইএসপিএন ইনকর্পোরেটেডের মালিকানাধীন একটি ওয়েবসাইট ছিল। মূলত ১৯৯৫ সালে এটি সকারনেট হিসেবে প্রতিষ্ঠিত হয়েছিল, ওয়েবসাইটটিকে ১৯৯৯ সালে ইএসপিএন অধিগ্রহণ করেছিল।

ইতিহাস 
মূলত সকারনেট নামে প্রতিষ্ঠিত হওয়া এই ওয়েবসাইটটি গ্রেগ হ্যাডফিল্ড এবং তার তৎকালীন পুত্র টম ১৯৯৫ সালে প্রতিষ্ঠা করেছিলেন, প্রাথমিকভাবে সরাসরি খেলার তথ্য, পয়েন্ট তালিকা এবং সংবাদ সরবরাহ করতো। গ্রেগ সেই সময়ে ডেইলি মেইলের হয়ে কাজ করেছিলেন এবং মূলধন অর্জনের জন্য, সাইটের মালিকানা ৪০,০০০ ইউরো এবং একটি উপার্জন ভাগ করে নেওয়ার প্রকল্পের বিনিময়ে তার কর্তাদের কাছে কার্যকরীভাবে বিক্রি করেছিলেন।

১৯৯৯ সালে, বুয়েনা ভিস্তা ইন্টারনেট গ্রুপ (বিভিআইজি) সকারনেট, ডেইলি মেইল এবং জেনারেল ট্রাস্টের কাছ থেকে ১৫ মিলিয়নের বিনিময়ে ৬০ শতাংশ নিয়ন্ত্রণ অর্জন করেছিল।

তথ্যসূত্র

বহিঃসংযোগ 
 

ফুটবল ওয়েবসাইট
১৯৯৫-এ প্রতিষ্ঠিত ইন্টারনেট সম্পত্তি
ডেভিড অ্যালান

ডেভিড ওয়াল্টার অ্যালান (; জন্ম: ৫ নভেম্বর, ১৯৩৭) ক্রাইস্টচার্চের হ্যাস্টিংস এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ডেভিড অ্যালান।

প্রথম-শ্রেণীর ক্রিকেট 
১৯৫৫-৫৬ মৌসুম থেকে ১৯৬৫-৬৬ মৌসুম পর্যন্ত ডেভিড অ্যালানের প্রথম-শ্রেণীর খেলোয়াড়ী জীবন চলমান ছিল।

ক্রাইস্টচার্চের হ্যাস্টিংস এলাকায় জন্মগ্রহণকারী ডেভিড অ্যালান ১৯৫৫-৫৬ মৌসুম থেকে ১৯৬৫-৬৬ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশ নিয়েছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ডেভিড অ্যালান। ২৩ মার্চ, ১৯৬২ তারিখে ব্রিজটাউনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৬ জুলাই, ১৯৬৬ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

পাতলা চুলের অধিকারী ডেভিড অ্যালান চমৎকারভাবে আন্তর্জাতিক খেলোয়াড়ী জীবন শুরু করেছিলেন। ভারতের বিপক্ষে সিরিজের দুই টেস্টে অংশ নিয়ে আটটি ক্যাচ ও দুইটি স্ট্যাম্পিং করেছিলেন। ফলশ্রুতিতে, খুব স্বাভাবিকভাবেই ইংল্যান্ড সফরে দলের প্রধান উইকেট-রক্ষক হিসেবে মনোনীত হন। কিন্তু, সিরিজ শুরুর পূর্বে ডেরিক মারে’র দাপটে তাকে স্থানচ্যূত হতে হয়। অন্যদিকে জ্যাকি হেনড্রিক্সের দাপটে প্রতিদ্বন্দ্বিতা চরমে পৌঁছে ও তাকে তৃতীয়সারিতে অবস্থান করতে হয়। তবে, হেনড্রিক্স আঘাতপ্রাপ্ত হলে তাকে ১৯৬৬ সালের ইংল্যান্ড সফরে দলে রাখা হয়। জ্যাকি হেনড্রিক্সের প্রত্যাবর্তনের পূর্বে তিনি দুই টেস্টে অংশ নেন।

অংশগ্রহণকৃত সবগুলো টেস্টেই তিনি উইকেট-রক্ষণের দায়িত্বে নিয়োজিত ছিলেন। ১৯৬১-৬২ মৌসুমে ভারত, ১৯৬৪-৬৫ মৌসুমে অস্ট্রেলিয়া ও ১৯৬৬ সালে ইংল্যান্ডের বিপক্ষে টেস্টগুলো খেলেন। এ সিরিজ শেষে তিনি আন্তর্জাতিক ক্রিকেট থেকে অবসর গ্রহণ করেন।

তথ্যসূত্র

আরও দেখুন 
 লেস্টার কিং
 লেসলি ওয়ালকট
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৩৭-এ জন্ম
জীবিত ব্যক্তি
ইন্টারন্যাশনাল ক্যাভেলিয়ার্সের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
বার্বাডীয় ক্রিকেটার
বার্বাডোসের ক্রিকেটার
উইকেট-রক্ষক
রাউল আলবিয়ল

রাউল আলবিয়ল তোরতায়াদা (, , ; জন্ম: ৪ সেপ্টেম্বর ১৯৮৫; রাউল আলবিয়ল নামে সুপরিচিত) হলেন ভিলামার্শান্তে জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগায় ভিয়ারিয়াল এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেন।

১৯৯৪–৯৫ মৌসুমে, স্পেনীয় ফুটবল ক্লাব রিবারোইয়ার যুব পর্যায়ের হয়ে খেলার মাধ্যমে আলবিয়ল ফুটবল জগতে প্রবেশ করেন; অতঃপর তিনি ভিলামার্শান্ত এবং ভালেনসিয়ার মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০০৩–০৪ মৌসুমে, প্রথমে ভালেনসিয়া বি-এর হয়ে এবং পরবর্তীতে ভালেনসিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, ভালেনসিয়ার হয়ে তিনি ৪ মৌসুম অতিবাহিত করেছেন; এই ক্লাবের হয়ে তিনি ১৩১ ম্যাচে ৫টি গোল করেছেন। পরবর্তীতে তিনি হেতাফের হয়ে ধারে, রিয়াল মাদ্রিদ এবং নাপোলির হয়ে খেলেছেন। ২০১৯–২০ মৌসুমে, তিনি ৫ মিলিয়ন ইউরোর বিনিময়ে নাপোলি হতে স্পেনীয় ফুটবল ক্লাব ভিয়ারিয়ালে যোগদান করেছেন।

দলগতভাবে, ঘরোয়া ফুটবলে, আলবিয়ল এপর্যন্ত ৭টি শিরোপা জয়লাভ করেছেন, যার ২টি ভালেনসিয়ার হয়ে, ৩টি রিয়াল মাদ্রিদের হয়ে এবং ২টি নাপোলির হয়ে হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছেন; ২০১০ ফিফা বিশ্বকাপ এবং ২টি উয়েফা ইউরোপীয় চ্যাম্পিয়নশিপ শিরোপা জয় অন্যতম।

তথ্যসূত্র

বহিঃসংযোগ
 
 

জীবিত ব্যক্তি
১৯৮৫-এ জন্ম
স্পেনীয় ফুটবলার
ফুটবল রক্ষণভাগের খেলোয়াড়
স্পেনের আন্তর্জাতিক ফুটবলার
উয়েফা ইউরোপীয় চ্যাম্পিয়নশিপ বিজয়ী খেলোয়াড়
রিয়াল মাদ্রিদ ফুটবল ক্লাবের খেলোয়াড়
হেতাফে ফুটবল ক্লাবের খেলোয়াড়
ভালেনসিয়া ফুটবল ক্লাবের খেলোয়াড়
ভালেনসিয়া ফুটবল ক্লাব মেস্তায়ার খেলোয়াড়
ভিয়ারিয়াল ফুটবল ক্লাবের খেলোয়াড়
লা লিগার খেলোয়াড়
সোচেতা স্পোর্তিভা কালচো নাপোলির খেলোয়াড়
সেরিয়ে আ-এর খেলোয়াড়
সেহুন্দা দিভিসিওন বি-এর খেলোয়াড়
উয়েফা ইউরোপা লিগ বিজয়ী খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
উয়েফা ইউরো ২০০৮ খেলোয়াড়
২০০৯ ফিফা কনফেডারেশন্স কাপের খেলোয়াড়
২০১০ ফিফা বিশ্বকাপের খেলোয়াড়
উয়েফা ইউরো ২০১২-এর খেলোয়াড়
২০১৩ ফিফা কনফেডারেশন্স কাপের খেলোয়াড়
২০১৪ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
ইতালিতে স্পেনীয় প্রবাসী ক্রীড়াবিদ
স্পেনীয় পুরুষ ফুটবলার
ফুটবল সেন্ট্রাল ডিফেন্ডার
ইতালিতে প্রবাসী ফুটবলার
সাপ্তাহিক ইলাভেন

সাপ্তাহিক ইলাভেন  মিয়ানমারে (বার্মা) প্রকাশিত একটি সাপ্তাহিক পত্রিকা। এটি ইলাভেন মিডিয়া গ্রুপ দ্বারা প্রকাশিত পাঁচটি সাপ্তাহিক জার্নালের মধ্যে একটি যা জুন ২০০০ সালে প্রতিষ্ঠিত হয়েছিল।  এটি সাধারণ স্থানীয় সংবাদ এবং কিছু খেলাধুলা এবং আন্তর্জাতিক খবরের উপর দৃষ্টি নিবদ্ধ করে। এটা ২০১১ সালে রিপোর্টার্স উইদাউট বর্ডার্স থেকে "বছরের সেরা মিডিয়া" পুরস্কার জিতেছে। 

ন্যাশনাল মাল্টিমিডিয়া গ্রুপের চেয়ারম্যান সুথিচাই ইউন এবং ইলাভেন মিডিয়া গ্রুপের চেয়ারম্যান ও সিইও ডঃ থান হুতুত অংয়ের মধ্যে আরো বিস্তৃত ইংরেজি ভাষার প্রকাশনাতে যৌথ উদ্যোগের জন্য একটি সমঝোতা স্মারক (এমওইউ) স্বাক্ষরিত হয়েছে।

আরও দেখুন 

 মায়ানমারের সংবাদপত্রের তালিকা

তথ্যসূত্র

বহিঃসংযোগ 

 ইলাভেন মিডিয়া গ্রুপের অফিসিয়াল ওয়েবসাইট

মিয়ানমারের সাপ্তাহিক সংবাদপত্র
দৈনিক দ্য স্ট্যান্ডার্ড টাইম

দৈনিক দ্য স্ট্যান্ডার্ড টাইম ( ) বার্মায় প্রকাশিত একটি সংবাদপত্র। আইন পরিবর্তনের কারণে, কাগজটি নিখরচায় প্রকাশ করা শুরু হয়েছিল ১ এপ্রিল ২০১৩ থেকে।

তথ্যসূত্র 

মিয়ানমারের দৈনিক সংবাদপত্র
২০১৩-এ প্রতিষ্ঠিত সংবাদপত্র
চক্রাকার সড়ক (কাঠমান্ডু)

কাঠমান্ডু রিং রোড () হল নেপালের আট লেনের একটি মহাসড়ক যা কাটমুন্ডু ও ললিতপুর শহরগুলোকে প্রদক্ষিণ করেছে।  সড়কটির মোট দৈর্ঘ্য ২৮ কিলোমিটার বা ১৭ মাইল। এটি ৬২ মিটার চওড়া (কেন্দ্রের লাইনের পাশে ৩১ মিটার)।

রুট 
রাস্তাটি কালানকি, সাতদোবাত, গকরকো, বালকুমারী, কোষেশ্বর, টিঙ্কন, ত্রিভুবন আন্তর্জাতিক বিমানবন্দর, গৌশলা, চাবিল, সিকহারা, মহারাজগঞ্জ, বসুন্ধরা, সামিষু, গঙ্গাবু, বালাজু এবং সোয়ামবুনহানথের মতো প্রধান প্রধান স্থানগুলোকে সংযুক্ত করেছে।

ইতিহাস 
২০১৮ সালে নেপাল সরকার চীন সরকারের সহযোগিতায় ৯.৫ কিলোমিটারের (৫.৯ মাইল) একটি অংশ আট লেনে উন্নীত করার কাজ করেছিল। ২০১৮ সালে কালানকিতে ট্রাফিক জ্যাম সমস্যার জন্য প্রথম আন্ডারপাস নির্মাণ করে। ২০১৯ সালে নেপালের কাটমুন্ডুতে অনুষ্ঠিত দক্ষিণ এশীয় গেমসের সাইক্লিং ইভেন্টের জন্য এ সড়কটি ক্রীড়া মাঠ হিসেবে ব্যবহার হয়েছিল।

আরও দেখুন 
 চীন-নেপাল সম্পর্ক

তথ্যসূত্র

নেপালের সড়ক
কাটমুন্ডুর পরিবহন
চক্রাকার সড়ক